Manafas
Manafas (arab. مناف = mnf, manaf) – dievas senovės arabų mitologijoje. Kokios buvo šios dievybės funkcijos, nėra žinoma, tačiau iš to, kad Manafo vardas reiškia „aukštasis“, sprendžiama, jog tai galėjo būti astralinė dievybė. Manafo kultas buvo paplitęs visoje šiaurinėje ir vidurio Arabijoje, didelę svarbą ši dievybė turėjo Mekoje. Anot islamo žinovo Tabario, Manafas buvo vienas iš didžiųjų Mekos dievų. Tapatintas su graikų dievu Dzeusu.